AMATA ยิ้มแล้ว Q2/58 พลิกกำไร หลังยอดขายอสังหาฯพุ่ง-กำไรจากกองทรัสต์ฯ
AMATA ยิ้มแล้ว Q2/58 พลิกกำไรกว่า 440 ลบ. หลังยอดขายอสังหาริมทรัพย์พุ่ง-กำไรจากกองทรัสต์ฯ โดยงบฯ Q2/58 มีกำไรสุทธิ 443.56 ลบ. จากปีก่อนที่ขาดทุน 12.01 ลบ. ขณะที่ งวด 6 เดือนมีกำไรสุทธิ 576.66 ลบ.เพิ่มขึ้น 37% จากปีก่อนที่มีกำไร 420.78 ลบ.
13 ส.ค. 2558

บริษัท อมตะ คอร์ปอเรชัน จำกัด (มหาชน) หรือ AMATA รายงานผลการดำเนินงานไตรมาส 2/58 สิ้นสุดวันที่ 30 มิ.ย.58 (รวมบริษัทย่อย) มีกำไรสุทธิ 443.56 ล้านบาท หรือมีกำไรสุทธิ 0.42 บาทต่อหุ้น เทียบกับช่วงเดียวกันของปีก่อนที่มีผลขาดทุนสุทธิ 12.01 ล้านบาท หรือขาดทุนสุทธิ 0.01 บาทต่อหุ้น
ขณะที่ ผลการดำเนินงานช่วง 6 เดือนแรกมีกำไรสุทธิ 576.66 ล้านบาท หรือ 0.54 บาทต่อหุ้น เพิ่มขึ้น 37% จากช่วงเดียวกันของปีก่อนที่มีกำไรสุทธิ 420.78 ล้านบาท หรือ 0.39 บาทต่อหุ้น
โดยผลการดำเนินงานงวด 3 เดือนที่พลิกมีกำไร เนื่องจากบริษัทมีรายได้จากการขายอสังหาริมทรัพย์เพิ่มขึ้น และมีกำไรจากการขายอสังหาริมทรัพย์เข้ากองทรัสต์ฯ